Dzelzceļa līnija Rīga—Orla

200px|thumb|left|1897. gada vilcienu kustības saraksts Rīga–Daugavpils–Vitebska–Smoļenska–Brjanska–Orla.

Dzelzceļa līnija Rīga—Orla bija 1858.-1868. gadā privātas akciju sabiedrības uzcelta 1546,7 km gara Krievijas Impērijas dzelzceļa līnija, kas savienoja Baltijas jūras ostas pilsētu Rīgu ar Orlas staciju Krievijas vidienē. Tai bija atzars uz Jelgavu-Mažeiķiem-Liepāju, Bolderāju un Tukumu, kā arī savienojums ar dzelzceļa līniju Pēterburga—Varšava.

Mūsdienās šī dzelzceļa līnija ir sadalīta starp Latvijas, Baltkrievijas un Krievijas dzelzceļiem. Dzelzceļa līnijas Rīga—Daugavpils un Daugavpils—Indra ir vienas no galvenajām Latvijas dzelzceļa līnijām.

 Vēsture 
Rīgas—Daugavpils dzelzceļa sabiedrībai (Общество Риго-Динабургской железной дороги)  piederošā dzelzceļa līnija Rīga-Daugavpils tika atklāta Dzelzceļi kā cariskās Krievijas maģistrāļu noslēdzošie posmi pie Baltijas jūras 1860. – 1919. un veidoja savienojumu ar dzelzceļa līniju Pēterburga—Varšava.

1866. gadā dzelzceļa sabiedrība uzbūvēja līnijas pagarinājumu līdz Vitebskai, bet 1868. gadā cauri Smoļenskai līdz Orlai.  1894. gadā tā pārgāja valsts īpašumā.
Pēc Pirmā pasaules kara beigām šis dzelzceļš tika sadalīts starp Latviju un PSRS un vairs nekalpoja kā vienota dzelzceļa līnija. Padomju laikā, neskaitot tālsatiksmes vilcienus, līnijā kursēja vietējie vilcieni maršrutos Rīga—Bigosova un Daugavpils—Bigosova. Pēc Latvijas neatkarības atjaunošanas dīzeļvilcieni kursēja no Daugavpils līdz Indrai, taču 2000. gadā vietējā pasažieru satiksme tika pārtraukta. 2002. gada jūnijā atcēla arī dīzeļvilcienu Rīga—Daugavpils—Indra. 2007. gadā pasažieru satiksme līnijā tika pilnīgi pārtraukta līdz ar vilciena Rīga—Gomeļa atcelšanu, bet  līnijā no jauna sāka kursēt vilciens Rīga—Minska.Izveido jaunu pasažieru vilciena maršrutu Rīga-Minska

 Stacijas un pieturas punkti 
 Rīga
 Kurtenhofa (Kurtenhof, Куртенгоф, tagad Salaspils stacija)  
 Ikšķile (no 1863. gada)
 Ogre
 Ringmundshofa (Ringmundshof, Рингмундсгоф, Rembate, tagad Lielvārdes stacija)
 Rēmershofa (Römershof, Ремерсгоф, tagad Skrīveru stacija)
 Koknese (Kokenhusen, Кокенгузен)
 Stukmaņi (Stockmannshof, Штокмансгоф, tagad Pļaviņu stacija)
 Krustpils (Kreutzburg, Крейцбург), no 1901. gada savienojums ar dzelzceļa līniju Ventspils—Maskava 
 Trepe (Treppenhof, Треппенгоф)
 Līvāni (Liwenhof, Ливенгоф)
 Cargrada (Zargrad, Царьград, tagad Jersikas stacija)
 Nīcgale (Nitzgal, Ницгаль)
 Līksna (Lixna, Ликсна)
 Daugavpils (Dünaburg, Динабург no 1893. gada Двинск)
 Jozefova (Juzefowo, tagad Naujene)
 Maļinovka (no 1869. gada, tagad Izvalda)
 Krāslava (Kreslawka)
 Baltiņi (Baltin no 1869. gada, tagad Skaista)
 Baļbinova (Balbinowo, tagad Indra)
 Drisa (tagad Vjerhņadzvinska)
 Polocka
 Vitebska
 Smoļenska
 Orla

 Skatīt arī 
 Dzelzceļa līnija Rīga—Daugavpils
 Dzelzceļa līnija Daugavpils—Indra
 Atsauces 

 Ārējās saites 
 Rīga — Daugavpils līnijas vēsture

Kategorija:Latvijas vēsturiskās dzelzceļa līnijas
Kategorija:Baltkrievijas dzelzceļa līnijas
Kategorija:Krievijas dzelzceļa līnijas
Kategorija:Krievijas Impērijas laika dzelzceļa līnijas